**Komisia školstva, mládeže a vzdelávania**

Miestneho zastupiteľstva mestskej časti Bratislava-Devínska Nová Ves

**Zápisnica zo zasadnutia komisie zo dňa 29.9.2021**

|  |  |
| --- | --- |
| Miesto zasadnutia | ZŠ I.Bukovčana 3 |
| Začiatok | 17,00 hod. |
| Ukončenie | 18,00 hod. |
| Prítomní | Členovia komisie a hostia podľa prezenčnej listiny |

**I.**

**Úvod**

Úvodom predseda komisie p. Beata Janatová privítala prítomných členov komisie. Následne bol schválený program podľa pozvánky.

|  |  |
| --- | --- |
| **Por. číslo** | **Program** |
| **1** | **Nástup do škôl – počty detí a žiakov** |
| **2** | **Návrhy komisie na rozpočet 2022** |
| **3** | **Návrh na úpravu poskytovania príspevku pri zápise detí do 1.ročníka ZŠ** |
| **4** | **Rôzne** |

**II.**

**Prerokovanie bodov programu**

**K bodu 1. Nástup do škôl**

Komisia zobrala na vedomie informáciu o počte detí a žiakov nastupujúcich do materských a základných škôl v školskom roku 2021/22.

Celkový počet detí v MŠ je 763, z toho je 231 detí plniacich si povinné predprimárne vzdelávanie. Na ZŠ nastúpilo 1272 žiakov, z toho 582 bude navštevovať ŠKD.

**K bodu 2. Návrhy komisie na rozpočet 2022**

Predsedníčka komisie požiadala členov komisie o predloženie návrhov do 10.10.2021. Tento materiál bude následne zosumarizovaný a zaslaný komisii na vyjadrenie.

**K bodu 3. Návrh na úpravu poskytovania príspevku pri zápise detí do 1.ročníka ZŠ**

Školy predložia počet detí zapísaných do 1.ročníka základných škôl, ktoré majú trvalý pobyt mimo mestskej časti . Zároveň na základe EDUZBERu a RISu spracuje MU celkový počet žiakov, ktorí sú zapísaní mimo mestskej časti Bratislava-Devínska Nová Ves.Na základe tejto analýzy budú spracované podklady na poskytovanie príspevku pre rodičov, ktorých deti sú zapísané do 1.ročníka.

**K bodu 4. Rôzne**

1. Informácia k prístavbe a nadstavbe ZŠ I. Bukovčana – zapojenie sa do grantovej schémy
2. Informácia k rekonštrukcii školskej jedálne ZŠ I. Bukovčana 1
3. Naplnenosť kapacít ZŠ P. Horova 16 – potrebné riešiť v náväznosti na kapacity MŠ
4. Informácia o posúdení bezpečného pohybu v areáloch škôl súvisiacich najmä s orezom drevín.

Komisia žiada o zabezpečenie zhodnotenia a orezu drevín, ktoré sú suché, poškodené a mohli by ohrozovať deti v MŠ a ZŠ v rámci areálov týchto školských zariadení, nakoľko je pre túto činnosť vhodné vegetačné obdobie.

**III.**

**Záver**

Predseda komisie sa poďakoval prítomným za účasť na zasadnutí a o 18,00 hod. zasadnutie komisie ukončil.

|  |  |  |
| --- | --- | --- |
|  | **Titl., meno a priezvisko** | **Podpis** |
| **Zapísal** | **Mgr.Miroslava Síthová** |  |
| **Predseda komisie** | **Mgr. Beata Janatová** |  |